पूर्वांचल विश्वविद्यालय से संबद्ध 84 बीएड कालेजों के करीब आठ हजार छात्र परीक्षा में शामिल होंगे। हालांकि विश्वविद्यालय प्रशासन ने अभी तक परीक्षा के लिए कोई तिथि जारी नहीं की है लेकिन 15 जुलाई केबाद परीक्षा कराने का प्रस्ताव रखा है। माना जा रहा है कि जुलाई के अंतिम सप्ताह से परीक्षा शुरू हो जाएगी। विश्वविद्यालय ने संबद्ध सभी कालेजों को सत्र 2011-12 के बीएड छात्रों का आनलाइन परीक्षा फार्म 15 मई के बाद भराने का निर्देश दिया है। सभी कालेजों में बीएड का कोर्स खत्म हो चुका है। अधिकांश कालेज स्काउट गाइड शिविर भी करा चुके हैं। पढ़ाई खत्म होने के बाद छात्र भी इस इंतजार में हैं कि विश्वविद्यालय से परीक्षा की तिथि जारी हो जाए और उनकी परीक्षाएं जुलाई में करा दी जाएं। विश्वविद्यालय से लेटर जारी होने के बाद कालेज परीक्षा की तैयारी में जुट गए हैं। माना जा रहा है कि 20 मई तक कालेजों से आनलाइन विश्वविद्यालय पहुंच जाएगा। ज्यादातर कालेजों का प्रयास होगा कि वह 15 मई केबाद आनलाइन परीक्षा फार्म जमा करना शुरू कर देंगे। परीक्षा फार्म जमा होने केबाद विश्वविद्यालय परीक्षा तैयारी को अंतिम रूप देगा।